ДО

ОБЩИНСКИ СЪВЕТ-

ЕЛХОВО

Д О К Л А Д Н А З А П И С К А

От Петър Андреев Киров – кмет на община Елхово

ОТНОСНО: Вземане на **решение за прекратяване на Договор за концесия №К-4 от 10.01.2018г. с концесионер “МЕЛНИЦА 92“ЕООД за експлоатация на обект, язовир представляващ имот с идент. 47768.26.207 по К К на с.Мелница (№000207 по КВС) в местност „Кюмюрлюците“, в землището на с.Мелница**

УВАЖАЕМИ ОБЩИНСКИ СЪВЕТНИЦИ,

 Съгласно чл.17, ал.1 от Закона за концесиите ( ЗК ) публичният орган, който е страна по концесионния договор, е възлагащ орган, наричан "концедент", а съгласно чл.17, ал.3 от същият закон правомощията на концедент за общинските концесии се изпълняват от кмета на общината.

 С Решение №273/24/7/ от 26.10.2017г. на Общински съвет – Елхово за определяне на концесионер, между община Елхово, в качеството на концедент и “МЕЛНИЦА 92“ЕООД, ЕИК200603324 със седалище и адрес на управление с.Мелница, общ.Елхово, ул.“Хр.Ботев“ №1, с управител Желязко Димитров Стоев, в качеството на концесионер, на 10.01.2018г. е сключен договор за предоставяне на концесия върху обект: язовир представляващ имот с идент. 47768.26.207 по К К на с.Мелница (№000207 по КВС) находящ се в местност „Кюмюрлюците“, в землището на село Мелница с площ от 16.984дка, съгласно АОС №72/18.05.1998г.

 В изпълнение на разпоредбата на чл.131, ал.1 от Закона за концесиите със Заповед №РД-4 от 02.01.2019г., на Кмета на Община Елхово е назначена комисия за контрол по изпълнение на концесионния договор.

 С доклад от 23.08.2019г., комисията излезе с предложение Договор **№К-4** от **10.01.2018г.** с Концесионер **„МЕЛНИЦА 92“** **ЕООД**, с.Мелница, да бъде прекратен поради неизпълнение на дейностите заложени в инвестиционната програма на концесионера за първата година.

 Съгласно чл.38 от договора неустойката по неизпълнените дейности от инвестиционното предложение на концесионера са в размер на 1733,00 (хиляда седемстотин тридесет и три ) лева представляват 50 % от заложените му стойности за първата инвестиционна година.

 Изпълнението на договора за концесия, съгласно чл.18 от същия се гарантира от правото на концедента да прекрати едностранно договора с едномесечно предизвестие при неизпълнение на основните задължения на концесионера.

 С Решение №**533/47/10 от 12.09.2019г.** Общински съвет Елхово дава едномесечен срок в който Концесионера да изпълнени задълженията си по договора.

 С писмо изх.№Д-94-02-247 от 20.09.2019г. получено с обратна разписка на 27.09.2019г. на концесионера е изпратено писменото предизвестие с предупреждение, че след изтичане на срока, договора ще се счита за прекратен.

 С протокол от 29.10.2019г. на комисията за контрол се констатира, че е изтекъл едномесечния срок в който концесионера не е изпълнил задълженията си по договора.

 Съгласно т.2 от Решение №**533/47/10 от 12.09.2019г.** на Общински съвет Елхово, при неизпълнение на задължението от концесионния договор от страна на „Мелница“ 92“ЕООД, се възлага на Кмета на община Елхово да внесе предложение за решение за прекратяване на договора.

 Последиците от прекратяването на концесионния договор са:

 1. При прекратяване на концесионния договор по вина на концесионера, съгласно чл.20 от договора, гаранцията за изпълнението остава в полза на концедента.

 2.В случая на претърпени вреди на концедента по- големи от дължащата неустойка концедента ще търси обезщетение по общите правила, определени в действащото в страната законодателство.

 3.В съответствие с чл.153, ал.1 и ал.2 от ЗК след прекратяване на концесионния договор концесионерът е длъжен да предаде на концедента обекта на концесия, който е общинска собственост, а за предаването и приемането на обекта концедентът назначава комисия, след което се съставя протокол, който се подписва от членовете на комисията и от упълномощен представител на концесионера.

 4.Срокът за предаване - приемане на обекта на концесията е 30 дни от датата на прекратяване на концесионния договор.

 5.Съгласно чл. 154, ал.1 от ЗК за неуредените въпроси по прекратяването на концесионния договор се прилагат съответно разпоредбите на Търговския закон и на Закона за задълженията и договорите.

 Във връзка с гореизложеното предлагам Общински съвет-гр.Елхово да вземе следното

РЕШЕНИЕ:

 На основание чл.21, ал.1, т.8 и чл.21, ал.2 от Закон за местното самоуправление и местната администрация /ЗМСМА/, във връзка с чл.17, ал.3, чл.146, ал.2 и чл.148 от Закона за концесиите, чл.37 от договор №К-4/10.01.2018г. и т.2 от Решение №533/47/10/ на ОС-Елхово, Общински съвет – Елхово:

 1.**Одобрява** предложението на Кмета на община Елхово за **прекратяване** на Договор за концесия №К-4 от 10.01.2018г. с концесионер “МЕЛНИЦА 92“ЕООД за експлоатация на язовир представляващ имот с идент. 47768.26.207 по К К на с.Мелница (№000207 по КВС) в местност „Кюмюрлюците“, в землището на с.Мелница, поради неизпълнение на дейностите заложени в инвестиционната програма на концесионера за първата година.

 2. Възлага на Кмета на община Елхово, последващите съгласно закона и в съответствие с предвидените в договора действия по изпълнението на решението.

 **Приложение:** Доклад на комисия назначена със заповед №РД-4 от 02.01.2019г.

**ПЕТЪР КИРОВ**

 ***Кмет на Община Елхово***